**5. HERRENS BORD**

*I hovudgudstenesta rår ein til å ha utdeling ved vandrande nattverd eller med ståande halvsirkel ved nattverdbordet. Nattverdsgjestene går då fram i kyrkja og tek imot elementa medan dei står, eventuelt på kne.*

*Der ein ikkje vel å bruka kontinuerleg nattverdsutdeling, kan ein helsa nattverdsgjestene med eit høveleg bibelord ved kvar utdeling og/eller «Fred vere med dykk».*

*Ved utdelinga kan ein eldste, ein diakon eller ein annan medhjelpar assistera.*

**Nattverdsliturgi A**

**1. Innbyding**

*Han/ho som forrettar, ber inn alle døypte og truande til Herrens bord og minner om kva nattverden er og gjev, til dømes slik:*

*Enten A*

**L** Alle som er døypte og vil følgja Jesus, blir innbedne til å ta del i nattverdmåltidet.

*Born, ungdom eller vaksne som ikkje er døypte, blir innbedne til å koma fram og ta imot velsigning ved nattverden.*

*Eller B:*

**L** Den krossfeste og oppstadne Kristus kallar oss i nattverdsmåltidet til fellesskap med seg og sin verdsvide kyrkjelyd gjennom alle tider. Dette måltidet peikar tilbake på Jesu død på krossen, og det peikar fram mot det fullkomne festmåltidet i himmelen. I nattverdmåltidet har Jesus på ein særleg måte lova sitt underfulle nærvær, han som gjev tilgjeving og oppreising, håp og evig liv. Difor blir alle som er døypte og vil følgja Jesus, innbedne til å ta del i dette måltidet.

*Born, ungdom eller vaksne som ikkje er døypte, blir innbedne til å koma fram og ta imot velsigning ved nattverden.*

*Eller C:*

**L** Alle som trur på Jesus og vil ha fellesskap med han, blir innbedne til å ta del i nattverdsmåltidet.

*Born, ungdom eller vaksne som ikkje er døypte, blir innbedne til å koma fram og ta imot velsigning ved nattverden.*

**2. Salme før nattverden**

**3. Lovprising – Herrens innstiftingsord – Måltid**

**L** Lat oss takka Herren vår Gud.

*Kyrkjelyden reiser seg.*

*Enten A:*

**L** Vi takkar deg, heilage Gud, ved Son din Jesus Kristus.

Han er det evige Ordet, og ved dette Ordet skapte du alt.

Då tida var inne, sende du han til verda som frelsar og frigjerar. Difor prisar vi deg, saman med alle dine heilage i himmelen og på jorda:

*Eller B:*

**L** I sanning verdig og rett er det at vi alltid og alle stader takkar deg, allmektige Gud, evige Far, ved Jesus Kristus, vår Herre, han som gjorde oss til sine læresveinar og lova å vera med oss alle dagar så lenge verda står.

Ved han lovsyng englane din herlegdom, og di kyrkje i himmelen og på jorda prisar namnet ditt med samrøysta lovsong. Med dei vil vi òg blanda våre røyster og tilbedande syngja:

**Lovsong**

*Enten A:*

Heilag, heilag, heilag! Herre Gud allmektig,

jord og hav og himmel, sjå alt skal prisa deg!

Heilag, heilag, heilag! Nådefull og prektig.

Fader, Son og Ande, all ære vere deg!

*Melodi 19, v. 4 i ÆvG*

*Eller B:*

Du er hellig, du er hel. Du er alltid mye mer

enn vi noen gang forstår. Du er nær oss nå.

Velsignet være du, vår Herre og vår Gud.

Din velsignelse på jord blir til brød på vårt bord.

Du er hellig. Du er helhet. Du er nærhet.

Hele kosmos lover deg!

Hosianna, hosianna, hosianna,

hosianna, vår Gud!

*32 i SU*

*Eller C:*

Heilag, heilag, heilag er Herren Sebaot.

Heilag, heilag, heilag er Herren Sebaot.

Heile jorda er full av hans herlegdom,

heile jorda er full av hans herlegdom,

heile jorda er full av hans herlegdom,

ære vere Gud!

*163 i SU*

**L** Lova vere du, heilage Gud, Skapar av himmel og jord, du som har elska verda og gjeve Son din, Jesus Kristus, for at han skulle frelsa oss frå synd og død og vinna deg eit heilagt folk. Vi ber deg: Send din Ande over oss og over dine gåver, så vi i tru kan ta imot

Jesus Kristus i brødet og vinen*.*

**L** Vår Herre Jesus Kristus, i den natta han vart sviken, tok han eit brød, *(han/ho som forrettar, tek brødet)* takka, braut det, gav læresveinane og sa: Ta imot og et! Dette er min lekam (kropp) som blir gjeven for dykk. Gjer dette til minne om meg.

Like eins tok han kalken etter måltidet, *(han/ho som forrettar, tek kalken)* takka, gav dei og sa: Drikk alle av den. Denne kalken er den nye pakt i mitt blod som blir utrent for dykk til forlating for syndene. Kvar gong de drikk av han, så gjer det til minne om meg.

*Etter innstiftingsorda kan liturgen og kyrkjelyden seia:*

**L** Mysteriet i trua er stort.

**A** Kristus døydde. Kristus stod opp. Kristus skal koma att.

*Så følgjer enten:*

**L** Nådige Gud, vi feirar dette måltidet med glede og takk for din Sons fullførte offer, i trua på hans sigerrike oppstode og himmelfart og i von om at han skal koma att i herlegdom. Sameina med han som greinene med vintreet, ber vi: Lær oss å elska kvarandre slik som du har elska oss, og lat oss ein gong samlast hos deg i ditt fullkomne rike.

*Eller:*

**L** Herre! Du bad om at vi må vera der du er, slik at vi kan sjå din herlegdom. No kjem vi til ditt bord der du er til stades gjennom brød og vin. Ta imot oss, og lat dette måltidet føra oss stadig nærmare deg og kvarandre. Velsigna vere du, Gud, i all æve.

*Deretter:*

**A** Vår Far i himmelen!

Lat namnet ditt helgast.

Lat riket ditt koma.

Lat viljen din råda på jorda slik som i himmelen.

Gjev oss i dag vårt daglege brød,

og tilgjev oss vår skuld, slik vi òg tilgjev våre skuldnarar.

Og lat oss ikkje koma i freisting, men frels oss frå det vonde.

For riket er ditt, og makta og æra i all æve.

Amen.

*Fredshelsing*

**L** Lat oss helsa kvarandre med «Guds fred».

*Dei som er til stades, helsar kvarandre med «Guds fred».*

**L** Kom, for alt er gjort ferdig!

*Brødet og vinen blir gjevne med desse orda:*

Dette er Jesu lekam (kropp).

Dette er Jesu blod.

*Eller:*

Kristi lekam (kropp) gjeven for deg.

Kristi blod utrent for deg.

*Den enkelte kan svara:* Amen.

*Born og andre som kjem fram, og som viser at dei ikkje skal ta imot nattverden, blir velsigna av han/ho som ber brødet, med handspålegging eller krossteikning. Døme på velsigningsord:*

Gud velsigne deg og vare deg.

*Under utdelinga kan det spelast musikk, kyrkjelyden kan syngja bøne- og lovsongar til den nærverande Jesus Kristus, eller det kan vere stille.*

*Etter utdelinga seier han/ho som forrettar:*

**L** Den krossfeste og oppstadne Jesus Kristus har no gjeve oss sin heilage lekam (kropp) og sitt dyre blod. Med det har han sona alle våre synder. Han styrkje oss og halde oss oppe i ei sann tru til det evige liv.

**L** *kan leggja til:* Fred vere med dykk.

**Nattverdsliturgi B**

**5. HERRENS BORD**

**1. Innbyding**

*Han/ho som forrettar, bed inn alle døypte og truande til Herrens bord og minner om kva nattverden er og gjev, til dømes slik:*

*Enten A:*

**L** Alle som er døypte og vil følgja Jesus, blir innbedne til å ta del i nattverdsmåltidet.

*Born, ungdom eller vaksne som ikkje er døypte, blir innbedne til å koma fram og ta imot velsigning ved nattverden.*

*Eller B:*

**L** Den krossfeste og oppstadne Kristus kallar oss i nattverdsmåltidet til fellesskap med seg og sin verdsvide kyrkjelyd gjennom alle tider. Dette måltidet peikar tilbake på Jesu død på krossen, og det peikar fram mot det fullkomne festmåltidet i himmelen. I nattverdsmåltidet har Jesus på ein særleg måte lova sitt underfulle nærvær, han som gjev tilgjeving og oppreising, håp og evig liv. Difor blir alle som er døypte og vil følgja Jesus, innbedne til å ta del i dette måltidet.

*Born, ungdom eller vaksne som ikkje er døypte, blir innbedne til å koma fram og ta imot velsigning ved nattverden.*

*Eller C:*

**L** Alle som trur på Jesus og vil ha fellesskap med han, blir innbedne til å ta del i nattverdsmåltidet.

*Born, ungdom eller vaksne som ikkje er døypte, blir innbedne til å koma fram og ta imot velsigning ved nattverden.*

**2. Salme før nattverden**

**3. Lovprising – Herrens innstiftingsord – Måltid**

**L** Lat oss takka Herren vår Gud.

*Kyrkjelyden reiser seg*

**L** Vi takkar deg, gode Gud, du som held himmel og jord i dine hender. Saman med englane og di kyrkje i himmelen og på jorda lovprisar vi ditt heilage namn:

**A** *syng* Heilag SANCTUS – *eller ein annan lovsong.*

**L** Heilage Gud, du har skapt oss i ditt bilete og gjeve oss livet i gåve. Vi takkar deg for Jesus Kristus, verdsens frelsar. Han døydde og stod opp att, så vi ved trua på han får tilgjeving for syndene og evig liv. Vi takkar deg for dåpen, der vi blir fødde på nytt, og for nattverden, der du samlar oss som din store familie. Vi ber deg: Send din Ande over oss og over dine gåver, så vi i tru kan ta imot Jesus Kristus i brødet og vinen. Gjer oss til eitt med kvarandre og med Jesus Kristus.

**L** Vår Herre Jesus Kristus, i den natta han vart sviken, tok han eit brød, *(han/ho som forrettar, tek brødet)* takka, braut det, gav læresveinane og sa: Ta imot og et! Dette er min lekam (kropp) som blir gjeven for dykk. Gjer dette til minne om meg.

Like eins tok han kalken etter måltidet, *(han/ho som forrettar, tek kalken)* takka, gav dei og sa: Drikk alle av den. Denne kalken er den nye pakt i mitt blod som blir utrent for dykk til forlating for syndene. Kvar gong de drikk av han, så gjer det til minne om meg.

*Etter innstiftingsorda kan liturgen og kyrkjelyden seia:*

**L** Mysteriet i trua er stort.

**A** Kristus døydde. Kristus stod opp. Kristus skal koma att.

*Så følgjer:*

**L** Gud, ta oss alle i din famn, slik ei kjærleg mor samlar borna sine om seg. Gje oss å elska kvarandre slik du elskar oss. Lat dei små bli lyfte opp og dei svoltne bli metta med gode gåver.

*Liturgen og/eller eitt eller fleire born seier:*

Saman med alle dine born ber vi den bøna Son din har lært oss.

**A** Vår Far i himmelen!

Lat namnet ditt helgast.

Lat riket ditt koma.

Lat viljen din råda på jorda slik som i himmelen.

Gjev oss i dag vårt daglege brød,

og tilgjev oss vår skuld, slik vi òg tilgjev våre skuldnarar.

Og lat oss ikkje koma i freisting, men frels oss frå det vonde.

For riket er ditt, og makta og æra i all æve.

Amen.

*Fredshelsing*

**L** Lat oss helsa kvarandre med «Guds fred».

*Dei som er til stades, helsar kvarandre med «Guds fred».*

**L** Kom, for alt er gjort ferdig!

*Brødet og vinen blir gjevne med desse orda:*

Dette er Jesu lekam (kropp).

Dette er Jesu blod.

*Eller:*

Kristi lekam (kropp) gjeven for deg.

Kristi blod utrent for deg.

*Den enkelte kan svara:* Amen.

*Døme på velsigningsord:*

Gud velsigne deg og vare deg.

*Under utdelinga kan det spelast musikk, kyrkjelyden kan syngja bøne- og lovsongar til den nærverande Jesus Kristus, eller det kan vere stille.*

*Etter utdelinga seier han/ho som forrettar:*

**L** Den krossfeste og oppstadne Jesus Kristus har no gjeve oss sin heilage lekam (kropp) og sitt dyre blod. Med det har han sona alle våre synder. Han styrkje oss og halde oss oppe i ei sann tru til det evige liv.

**L** *kan leggja til:* Fred vere med dykk.

**Nattverdsliturgi C**

**5. HERRENS BORD**

**1. Innbyding**

*Han/ho som forrettar, ber inn alle døypte og truande til Herrens bord og minner om kva nattverden er og gjev, til dømes slik:*

*Enten A:*

**L** Alle som er døypte og vil følgja Jesus, blir innbedne til å ta del i nattverdsmåltidet.

*Born, ungdom eller vaksne som ikkje er døypte, blir innbedne til å koma fram og ta imot velsigning ved nattverden.*

*Eller B:*

**L** Den krossfeste og oppstadne Kristus kallar oss i nattverdsmåltidet til fellesskap med seg og sin verdsvide kyrkjelyd gjennom alle tider. Dette måltidet peikar tilbake på Jesu død på krossen, og det peikar fram mot det fullkomne festmåltidet i himmelen. I nattverdsmåltidet har Jesus på ein særleg måte lova sitt underfulle nærvær, han som gjev tilgjeving og oppreising, håp og evig liv. Difor blir alle som er døypte og vil følgja Jesus, innbedne til å ta del i dette måltidet.

*Born, ungdom eller vaksne som ikkje er døypte, blir innbedne til å koma fram og ta imot velsigning ved nattverden.*

*Eller C:*

**L** Alle som trur på Jesus og vil ha fellesskap med han, blir innbedne til å ta del i nattverdsmåltidet.

*Born, ungdom eller vaksne som ikkje er døypte, blir innbedne til å koma fram og ta imot velsigning ved nattverden.*

**2. Salme før nattverden**

**Innleiing til nattverden**

*Syndsvedkjenning kan leggjast i forkant av nattverden som alternativ til framlegget i andre hovuddel av gudstenesta (2. Bøn og lovprising). Denne delen bør innehalda:*

* Innleiingsord
* Stille
* Felles vedkjenning
* Lovnadsord

*Ein kan innleia nattverdsfeiringa med:*

**Bøn og fredshelsing**

**L** Lat oss be.

*Enten A:*

**L** Herre Gud, himmelske Far! Vi kjem til ditt bord på grunn av din store nåde i Jesus Kristus, vår Herre. Ta imot oss, og la dette måltidet føra oss stadig nærare deg og kvarandre. Velsigna vere du, Gud, i all æve.

*Eller B:*

**L** Herre! Du bad om at vi må vera der du er, slik at vi kan sjå din herlegdom. No kjem vi til ditt bord, der du er til stades gjennom brød og vin. Ta imot oss, og lat dette måltidet føra oss stadig nærare deg og kvarandre. Velsigna vere du, Gud, i all æve.

*Her kan følgja:*

**L** Kristus er vår fred. Vi er lemer på Kristi kropp. Vi som er forsona med Gud og har fred med han, er kalla til eit liv i forsoning med kvarandre.

Lat oss difor reisa oss og helsa kvarandre med «Guds fred».

*Dei som er til stades, reiser seg og helsar kvarandre med «Guds fred».*

**3. Lovprising og Herrens innstiftingsord**

**L** Lat oss takka Herren vår Gud.

*Kyrkjelyden blir ståande.*

**L** I sanning, verdig og rett er det at vi alltid og alle stader prisar deg Herre, heilage Far, allmektige, evige Gud, Skaparen av himmel og jord ved Son din, Jesus Kristus vår Herre.

*Enten A:*

**L** I kraft av ein evig Ande bar han seg sjølv fram som eit lytelaust offer for Gud og sette seg ved Majestetens høgre hand for alltid.

*Eller B:*

**L** Du åleine er verd vår takk og lovprising. Du elska oss med så stor ein kjærleik at du gjorde oss levande med Kristus, vi som var døde på grunn av syndene våre. Han som ikkje visste av synd, gjorde du til synd for oss, for at vi i han skal få di rettferd.

**L** Ved han lovsyng englane din herlegdom, og din kyrkjelyd i himmelen og på jorda prisar namnet ditt med sameina jubel. Med dei vil også vi sameina våre røyster og tilbedande syngja.

*Enten A:*

Heilag, heilag, heilag! Herre Gud allmektig,

jord og hav og himmel, sjå alt skal prisa deg!

Heilag, heilag, heilag! Nådefull og prektig.

Fader, Son og Ande, all ære vere deg!

*Melodi 19, v. 4 i ÆvG*

*Eller B:*

Du er hellig, du er hel. Du er alltid mye mer

enn vi noen gang forstår. Du er nær oss nå.

Velsignet være du, vår Herre og vår Gud.

Din velsignelse på jord blir til brød på vårt bord.

Du er hellig. Du er helhet.

Du er nærhet. Hele kosmos lover deg!

Hosianna, hosianna, hosianna,

hosianna, vår Gud!

*32 i SU*

*Eller C:*

Heilag, heilag, heilag er Herren Sebaot.

Heilag, heilag, heilag er Herren Sebaot.

Heile jorda er full av hans herlegdom,

heile jorda er full av hans herlegdom,

heile jorda er full av hans herlegdom,

ære vere Gud!

*163 i SU*

**L** Lova vere du, heilage Gud, himmelske Far, som i kjærleik til din falne skapning let Jesus Kristus bli menneske for å frelsa oss frå synd og død og vinna deg eit heilagt folk. Vi ber deg: Send din Ande over oss og over dine gåver, så vi i tru kan ta imot Jesus Kristus i brødet og vinen.

**L** Vår Herre Jesus Kristus, i den natta han vart sviken, tok han eit brød, *(han/ho som forrettar, tek brødet)* takka, braut det, gav læresveinane og sa: Ta imot og et! Dette er min lekam (kropp) som blir gjeven for dykk. Gjer dette til minne om meg.

Like eins tok han kalken etter måltidet, *(han/ho som forrettar, tek kalken)* takka, gav dei og sa: Drikk alle av den. Denne kalken er den nye pakt i mitt blod som blir utrent for dykk til forlating for syndene. Kvar gong de drikk av han, så gjer det til minne om meg.

*Etter innstiftingsorda kan liturgen og kyrkjelyden seia:*

**L** Mysteriet i trua er stort.

**A** Kristus døydde. Kristus stod opp. Kristus skal koma att.

*Så følgjer:*

**L** Nådige Gud, vi feirar dette måltidet med glede og takk for din Sons fullførte offer, i trua på hans sigerrike oppstode og himmelfart og i von om at han skal koma att i herlegdom.

Sameina med han som greinene med vintreet, ber vi: Lær oss å elska kvarandre slik som du har elska oss, og lat oss ein gong samlast hos deg i ditt fullkomne rike.

**A** Vår Far i himmelen!

Lat namnet ditt helgast.

Lat riket ditt koma.

Lat viljen din råda på jorda slik som i himmelen.

Gjev oss i dag vårt daglege brød,

og tilgjev oss vår skuld, slik vi òg tilgjev våre skuldnarar.

Og lat oss ikkje koma i freisting, men frels oss frå det vonde.

For riket er ditt, og makta og æra i all æve.

Amen.

*Kyrkjelyden set seg.*

**4. Brødsbryting**

*Han/ho som forrettar, bryt brødet, gjerne innleidd med orda:*

*Enten A:*

**L** Velsigningsbegeret som vi velsignar, gjev oss del i Kristi blod.

Brødet som vi bryt, gjev oss del i Kristi kropp.

Fordi det er eitt brød, er vi alle ein kropp.

For vi har alle del i det eine brødet.

*Eller B:*

**L** Slik såkornet blir spreidd ut over marka

og atter samla til dette eine brødet, som vi no bryt,

ber vi deg, Gud, at du samlar di kyrkje frå endane av jorda til ditt rike.

Di er æra og makta gjennom Jesus Kristus til alle tider.

*Deretter kan kyrkjelyden syngja:*

*Enten A:*

Verdig, verdig er Guds Lam.

Verdig, verdig er Guds Lam.

Verdig, verdig er Guds Lam, Frelsaren.

Ære halleluja. Ære halleluja.

Ære halleluja, til Guds Lam.

*134 i Fyll hele jorden med lovsang*

*Eller B:*

Såkorn som dør i jorden, oppstår som fylte aks.

Druer som knuses i gjærkar, modnes til gyllen vin.

Gud, gi oss troen tilbake: tro gjennom dypest mørke,

liv gjennom natt og død!

Vi som ble døpt til Kristus, døpt til hans død og grav,

eier oppstandelsens løfte: lovsang og evig liv.

Himmelens lovsang begynner her hvor du selv er nær oss,

midt i vår natt og død.

Såkorn som dør i jorden, lever i nye korn.

Kristus, i måltidets samfunn gir du oss livets brød.

Deg skal vi takke og tilbe! Slektenes evige lovsang

stiger fra natt og død!

*299 i SU*

*Eller C:*

Du Guds Lam uskuldig, i hel på krossen slegen,

alt til døden lydig, du gjekk den pinslevegen!

Du bar vår synd og møde, for oss du måtte bløde.

Miskunna oss, vår Herre Jesus! *(1. gong)*

Gjev oss din fred, vår Herre Jesus! *(2. gong)*

*324 i ÆvG*

**5. Nattverdsmåltidet**

**L** Kom, for alt er gjort ferdig!

*Brødet og vinen blir gjevne med desse orda:*

Dette er Jesu lekam (kropp).

Dette er Jesu blod.

*Eller:*

Kristi lekam (kropp) gjeven for deg.

Kristi blod utrent for deg.

*Den enkelte kan svara:* Amen.

*Døme på velsigningsord:*

Gud velsigne deg og vare deg.

*Under utdelinga kan det spelast musikk, kyrkjelyden kan syngja bøne- og lovsongar til den nærverande Jesus Kristus, eller det kan vere stille.*

*Etter utdelinga seier han/ho som forrettar:*

**L** Den krossfeste og oppstadne Jesus Kristus har no gjeve oss sin heilage lekam (kropp) og sitt dyre blod. Med det har han sona alle våre synder. Han styrkje oss og halde oss oppe i ei sann tru til det evige liv.

**L** *kan leggja til:* Fred vere med dykk.

**6. Takkebøn for nattverden**

*Han/ho som forrettar, kan sitera eit høveleg bibelord. Han/ho kan gje ordet fritt til takk og bøn eller be ei bøn med takk for nattverdens gåver, til dømes slik:*

**L** Vi takkar deg, himmelske Far, for dine velsigna gåver. Vi ber deg at du ved desse gåvene vil vara oss i trua på deg, sameina oss i din kjærleik og stadfesta i oss vona om evig liv, for din Sons, Jesus Kristi, vår Herres skuld.

FRÅ TILLEGGET

**5. HERRENS BORD**

**3. Lovprising og Herrens innstiftingsord**

Innleiande PREFASJONSDIALOG *(melodi Sigvald Tveit bakarst s. 141 i SU, gudstenestedelen)*

**L** *syng eller seier:* Herren vere med dykk.

**K** *reiser seg og syng:* Og med deg vere Herren.

**L** Lyft dykkar hjarte.

**K** Vi lyfter våre hjarte til Herren.

**L** Lat oss takka Herren vår Gud.

**K** Det er verdig og rett.

*Kyrkjelyden blir ståande.*

**L** I sanning verdig og rett er det at vi alltid og alle stader takkar deg, allmektige Gud, evige Far, ved Jesus Kristus, vår Herre …

*Lovprisinga vidare: Sjå ORDNINGA, nattverdsliturgi A og C.*

*eller:*

**L** Vi takkar deg, heilage Gud, ved Son din Jesus Kristus …

*Lovprisinga vidare: Sjå ORDNINGA, nattverdsliturgi A.*

*eller:*

**L** Vi takkar deg, gode Gud, du som held himmel og jord i dine hender …

*Lovprisinga vidare: Sjå ORDNINGA, nattverdsliturgi B.*

Val av SANCTUS – Heilag:

*Eller C:*

Sigvald Tveit *(bakarst s. 142 i SU, gudstenestedelen)*

*Eller D:*

Jon Kleveland i G2 *(bakarst s. 148 i SU, gudstenestedelen)*

*Eller E:*

Jon Kleveland i Familiegudstjenesten *(bakarst s. 157 i SU, gudstenestedelen)*

*Andre songar:*

Du hellig, hellig, hellig er *(2, v. 3 i ÆvG)*

Hellig, hellig, hellig *(364 i SU)*

Heilag, heilag, heilag er Herren Sebaot *(163 i SU)*

**4. Brødsbryting**

Val av AGNUS DEI – Du Guds Lam:

*Eller C:*

Sigvald Tveit *(bakarst s. 143 i SU, gudstenestedelen)*

*Eller D:*

Jon Kleveland i G2 *(bakarst s. 149 i SU, gudstenestedelen)*

*Eller E:*

Jon Kleveland i Familiegudstjenesten *(bakarst s. 158 i SU, gudstenestedelen)*

*Andre songar:*

Som korn fra vide åkrer *(338 i ÆvG)*

I Krist er ikkje aust og vest *(357, v. 1*–*2 i ÆvG)*

O, Guds Lam, du som tar bort verdens synd *(bakarst s. 162 i SU)*

Guds lam som bærer verdens synder *(321 i ÆvG)*

Guds lam uskyldig, du som bærer verdens synd *(322 i ÆvG)*

Kornet har sin vila *(24 i SU*)